L'ASSOCIACIÓ D'AMIGUES I AMICS DE LA CORDÀ CREA UNA UNITAT DIDÀCTICA PER ALS COL·LEGIS DE LA POBLACIÓ SOBRE LES ACTIVITATS QUE HI HA AL VOLTANT DEL COET A  ALAQUÀS
06/06/2024

# L'ASSOCIACIÓ D'AMIGUES I AMICS DE LA CORDÀ CREA UNA UNITAT DIDÀCTICA PER ALS COL·LEGIS DE LA POBLACIÓ SOBRE LES ACTIVITATS QUE HI HA AL VOLTANT DEL COET A ALAQUÀS

*   06/06/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22057

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22057%2F0&title=Ajuntament%20d%27Alaqu%C3%A0s.%20Premsa.L%27ASSOCIACI%C3%93%20D%27AMIGUES%20I%20AMICS%20DE%20LA%20CORD%C3%80%20CREA%20UNA%20UNITAT%20DID%C3%80CTICA%20PER%20ALS%20COL%C2%B7LEGIS%20DE%20LA%20POBLACI%C3%93%20SOBRE%20LES%20ACTIVITATS%20QUE%20HI%20HA%20AL%20VOLTANT%20DEL%20COET%20A%20ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22057/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22057/06062024whatsapp_image_2024-06-06_at_11_46_56_2_1_Form_4.jpg)](https://www.alaquas.org/ficheros/documentos/2024/2/22057/06062024whatsapp_image_2024-06-06_at_11_46_56_2_1_Form_10.jpg "<a href='https://www.alaquas.org/ficheros/documentos/2024/2/22057/06062024whatsapp_image_2024-06-06_at_11_46_56_2_1_Form_10.jpg' target=_blank><i class='fa fa-external-link' aria-hidden='true'></i>.L'ASSOCIACIÓ D'AMIGUES I AMICS DE LA CORDÀ CREA UNA UNITAT DIDÀCTICA PER ALS COL·LEGIS DE LA POBLACIÓ SOBRE LES ACTIVITATS QUE HI HA AL VOLTANT DEL COET A  ALAQUÀS</a>")

Es tracta d'una iniciativa creada amb motiu del 20 aniversari de l'entitat per tal de realitzar jornades formatives per a l'alumnat de cinqué de primària.

L’Associació d’Amigues i Amics de la Cordà han impartit durant aquests dies sessions formatives a l’alumnat de cinqué de primària dels centres educatius de la població per tal de donar-los a conéixer la guia didàctica creada per l’entitat amb motiu del seu 20 aniversari amb l’objectiu que la població jove conega les tradicions de la pòlvora i animar a que participen de manera activa en la Cordà Infantil que se celebra anualment a les Festes Majors d’Alaquàs.

En l’activitat, l’associació ha explicat a l’alumnat totes les activitats que hi ha al voltant del coet a Alaquàs. Han rebut informació sobre la passejà, la pujà i baixà i el significat de cadascuna d’elles. S’ha parlat també de les diferències entre cordà i coetà i s’ha posat l’accent principalment en la cordà infantil ja que enguany les xiquetes i els xiquets d’aquesta edat podran partipar en ella.

A través d’un vídeo explicatiu han conegut que la primera cordà es va celebrar per primera vegada l’any 1859 i se’ls ha mostrat tot el que necessiten saber per a participar en aquest acte festiu de manera segura. A continuació han pogut provar part de la indumentària que necessiten com el cas i els guants i han practicat també com han de fer servir les tenalles per a agafar els coets.

Enguany ha participat alumnat de cinqué de primària del CEIP Ciutat de Cremona, CEIP Sanchis Almiñano, CC Madre Josefa Campos i CC Olivar I i l’objectiu és continuar oferint aquesta activitat durant els pròxims cursos escolars.